
Ministru kabineta noteikumi Nr. 729
Rīgā 2024. gada 19. novembrī (prot. Nr. 49 53. §)
Grozījumi Ministru kabineta 2013. gada 17. decembra noteikumos Nr. 1524 "Noteikumi par valsts atbalstu lauksaimniecībai"
Izdoti saskaņā ar Lauksaimniecības un lauku attīstības likuma
5.panta 3.1 un ceturto daļu
· Izdarīt Ministru kabineta 2013. gada 17. decembra noteikumos Nr. 1524 "Noteikumi par valsts atbalstu lauksaimniecībai" (Latvijas Vēstnesis, 2013, 253. nr.; 2014, 65., 150., 184., 247. nr.; 2015, 39., 105., 169., 172., 242. nr.; 2016, 19., 59., 240. nr.; 2017, 44., 243. nr.; 2018, 40., 217., 245. nr.; 2019, 48., 166., 250. nr.; 2020, 41., 181. nr.; 2021, 39., 159. nr.; 2022, 34., 239. nr.; 2023, 49., 115., 223. nr.; 2024, 27., 64. nr.) šādus grozījumus:
· 1. Izteikt 2.1. apakšpunktu šādā redakcijā:
· "2.1. lopkopības attīstībai – 5 968 030 euro:
· 2.1.1. ciltsdarbam un dzīvnieku audzēšanai – 3 258 071 euro:
· 2.1.1.1. ciltsdarba pasākumiem piensaimniecības nozarē – 1 927 469 euro;
· 2.1.1.2. ciltsdarba pasākumiem liellopu gaļas ražošanas nozarē – 450 179 euro, tai skaitā 248 636 euro sertificētu tīršķirnes vaislas buļļu novērtēšanai un 20 000 euro vismaz vienu gadu vecu buļļu novērtēšanai;
· 2.1.1.3. ciltsdarba pasākumiem cūkkopības nozarē – 175 000 euro;
· 2.1.1.4. ciltsdarba pasākumiem zirgkopības nozarē – 170 745 euro;
· 2.1.1.5. ciltsdarba pasākumiem aitkopības nozarē – 122 962 euro;
· 2.1.1.6. ciltsdarba pasākumiem kazkopības nozarē – 34 272 euro;
· 2.1.1.7. ciltsdarba pasākumiem netradicionālajās nozarēs – 124 364 euro;
· 2.1.1.8. dzīvnieku darbspēju un ģenētiskās kvalitātes popularizēšanas pasākumiem – 253 080 euro;
· 2.1.2. dzīvnieku, ganāmpulku un novietņu reģistra uzturēšanai un piena šķirņu govju un kazu virspārraudzības nodrošināšanai – 366 683 euro;
· 2.1.3. dzīvnieku līķu savākšanai, transportēšanai, pārstrādei un likvidēšanai – 1 873 440 euro;
· 2.1.4. dzīvnieku izcelsmes blakusproduktu savākšanai, transportēšanai un pārstrādei vai likvidēšanai – 120 000 euro;
· 2.1.5. veterinārās ekspertīzes izmaksu daļējai segšanai – 319 836 euro;
· 2.1.6. lauksaimniecības dzīvnieku gēnu bankas darbības nodrošināšanai – 30 000 euro;".
· 2. Izteikt 2.3. apakšpunktu šādā redakcijā:
· "2.3. starptautiskai un savstarpējai sadarbībai – 724 986 euro:
· 2.3.1. lauku un lauksaimnieku biedrību un nodibinājumu savstarpējās sadarbības veicināšanai un dalībai starptautiskajās organizācijās – 446 200 euro;
· 2.3.2. tehniskajam atbalstam lauksaimniecības nozarē – 278 786 euro;".
· 3. Izteikt 2.5. apakšpunktu šādā redakcijā:
· "2.5. pārtikas kvalitātes shēmām – 122 500 euro:
· 2.5.1. nacionālās pārtikas kvalitātes shēmas, bioloģiskās lauksaimniecības shēmas, aizsargātu ģeogrāfiskās izcelsmes norāžu, aizsargātu cilmes vietas nosaukumu un garantētu tradicionālo īpatnību shēmas veicināšanai – 120 000 euro;
· 2.5.2. aizsargātu ģeogrāfiskās izcelsmes norāžu, aizsargātu cilmes vietas nosaukumu vai garantētu tradicionālo īpatnību produkta reģistrācijai – 2500 euro;".
· 4. Izteikt 2.7. apakšpunktu šādā redakcijā:
· "2.7. 2023. gadā uzsākto atbalsta pasākumu izpildes finansējumam – 674 745 euro."
· 5. Izteikt 8.6. apakšpunktu šādā redakcijā:
· "8.6. atbalstu šo noteikumu 2.11., 3.4. un 4.3. apakšnodaļā, kā arī 5. un 6.2 nodaļā minētajiem pretendentiem drīkst kumulēt ar citu de minimis atbalstu, tai skaitā attiecībā uz vienām un tām pašām attiecināmajām izmaksām, līdz regulas 2023/2831 3. panta 2. punktā vai regulas Nr. 1408/2013 3. panta 3.a punktā noteiktajam attiecīgajam robežlielumam, kā arī drīkst kumulēt ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, ja netiek pārsniegta attiecīgā maksimālā atbalsta intensitāte vai atbalsta summa, kas noteikta komercdarbības atbalsta programmā, ad-hoc lēmumā vai Eiropas Komisijas lēmumā. De minimis atbalstu var apvienot ar citu de minimis atbalstu par vienām un tām pašām izmaksām, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 procentu;".
· 6. Izteikt 8.13. apakšpunktu šādā redakcijā:
· "8.13. lēmumu par atbalsta piešķiršanu saskaņā ar regulu 2023/2831 un regulu Nr. 1408/2013 pieņem līdz regulas 2023/2831 7. panta 3. punktā un 8. pantā un regulas Nr. 1408/2013 7. panta 4. punktā un 8. pantā noteiktā piemērošanas termiņa beigām;".
· 7. Izteikt 8.14. apakšpunktu šādā redakcijā:
· "8.14. datus par atbalstu, kas piešķirts saskaņā ar regulu 2023/2831 un regulu Nr. 1408/2013, glabā un informācijas pieejamību nodrošina 10 gadus, sākot no dienas, kad piešķirts pēdējais atbalsts šajos noteikumos minētajiem atbalsta pasākumiem."
· 8. Izteikt 8.12. apakšpunktu šādā redakcijā:
· "8.12. ja tas ir izmantojis šo noteikumu 8.6. apakšpunktā minēto atbalsta kumulācijas iespēju, sniedz Lauku atbalsta dienestam, Valsts augu aizsardzības dienestam vai Agroresursu un ekonomikas institūtam informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu, atbalsta intensitāti un plānoto vai piešķirto atbalsta summu."
· 9. Izteikt 8.2 punktu šādā redakcijā:
· "8.2 Pretendents lēmumu par jebkuru piešķirto atbalstu glabā 10 gadus no atbalsta piešķiršanas dienas. Informāciju par atbalstu, kas piešķirts saskaņā ar regulu 2023/2831 un regulu Nr. 1408/2013, atbalsta saņēmējs glabā un informācijas pieejamību nodrošina 10 gadus no atbalsta piešķiršanas dienas."
· 10. Izteikt 10.1 punktu šādā redakcijā:
· "10.1 Ja ir pārkāptas regulā 2022/2472 vai Eiropas Komisijas lēmumā par valsts atbalsta saderību ar Eiropas Savienības iekšējo tirgu noteiktās prasības, atbalsta saņēmējam ir pienākums atmaksāt saņemto nelikumīgo valsts atbalstu. Ja ir pārkāptas regulā 2023/2831 vai regulā Nr. 1408/2013 noteiktās prasības, de minimis atbalsta saņēmējam ir pienākums atmaksāt saskaņā ar šiem noteikumiem saņemto nelikumīgo de minimis atbalstu. To atmaksā kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem."
· 11. Izteikt 118.3. apakšpunktu šādā redakcijā:
· "118.3. sagatavo un apstiprina uzskaites veidlapu par saņemto de minimis atbalstu saskaņā ar normatīvajiem aktiem par de minimis atbalsta uzskaites un piešķiršanas kārtību."
· 12. Izteikt 151.1 punktu šādā redakcijā:
· "151.1 Augu aizsardzības dienests šo noteikumu 151. punktā minētos subsidētos pakalpojumus sniedz saskaņā ar regulu Nr. 1408/2013, ievērojot normatīvajos aktos par de minimis atbalsta uzskaites un piešķiršanas kārtību noteiktās prasības un nodrošinot šo noteikumu 8.4., 8.5.2., 8.5.3., 8.6., 8.13. un 8.14. apakšpunktā, kā arī 10.1 punktā minēto de minimis atbalsta prasību izpildi attiecībā uz atbalsta piešķiršanu, datu glabāšanu un valsts atbalsta atmaksu."
· 13. Papildināt ar 188.1 punktu šādā redakcijā:
· "188.1 Ja atbalstu piešķir saskaņā ar regulu 2023/2831 vai regulu Nr. 1408/2013, pretendents sagatavo un apstiprina uzskaites veidlapu par saņemto de minimis atbalstu saskaņā ar normatīvajiem aktiem par de minimis atbalsta uzskaites un piešķiršanas kārtību."
· 14. Izteikt 205.2. apakšpunktu šādā redakcijā:
· "205.2. kurš minēts šo noteikumu 200.2. apakšpunktā, sagatavo un apstiprina uzskaites veidlapu par saņemto de minimis atbalstu saskaņā ar normatīvajiem aktiem par de minimis atbalsta uzskaites un piešķiršanas kārtību."
· 15. Izteikt 225.162. apakšpunktu šādā redakcijā:
· "225.162. sagatavo un apstiprina uzskaites veidlapu par saņemto de minimis atbalstu saskaņā ar normatīvajiem aktiem par de minimis atbalsta uzskaites un piešķiršanas kārtību."

